དེ་རྗེས་དམིགས་བསལ་སྐུ་མགྲོན་བཀའ་ཟུར་ཀིརྟི་རིན་པོ་ཆེས་གསུང་བཤད་གནང་སྐབས།ཉེ་ཆར་༧རྒྱལ་བ་སྨན་རི་ཁྲི་འཛིན་རིན་པོ་ཆེ་སྐུ་ཞི་བར་གཤེགས་ཡོད་ཀྱང་།ཁོང་སྐུ་འཚོ་བཞུགས་རིང་བོད་ཀྱི་རིག་གཞུང་རྙིང་པའམ་བོད་ཀྱི་ཆོས་ལུགས་རྙིང་པ་བོན་བསྟན་འཛིན་སྐྱོང་སྤེལ་གསུམ་གྱི་ཐད་ཕྱག་ལས་རླབས་པོ་ཆེ་གནང་མཁན་ཞིག་ཡིན་པ་མ་ཟད།མཐུན་ལམ་སོགས་ཀྱི་ཐད་ནས་ཧ་ཅང་ཡག་པོ་གནང་མཁན་ཞིག་ཡིན་སྐོར་དང་།བན་བོན་གཉིས་བར་འབྲེལ་ལམ་ཧ་ཅང་ཡག་པོ་ཡོད་སྐོར།༧རྒྱལ་བའི་སྐུ་ཕྱྭའི་བདེ་འཇགས་སྲུང་སྐྱོབ་དང་བོད་པ་རྣམས་ཕན་ཚུན་ལ་མཐུན་སྒྲིལ་བྱ་རྒྱུ་གལ་ཆེ་སྐོར།མི་རབས་རྒན་པ་རྣམས་ཀྱིས་གཞོན་སྐྱེས་རྣམས་ལ་ཕྱོགས་རིས་ཀྱི་སྐྱོན་མ་ཞུགས་པ་བྱ་རྒྱུ་གལ་ཆེ་སྐོར་སོགས་དང་སྦྲགས་དམིགས་བསལ་ཚོགས་ཆེན་གྱི་གྲོས་གཞིའི་ཐོག་དགོངས་ཚུལ་གསུངས་སོང་།